**ŽIVLJENJEPIS**  
   
Andreja Švab Lenarčič se je rodila 17. aprila 1978 v Slovenj Gradcu. Po končani gimnaziji je študirala na Fakulteti za gradbeništvo in geodezijo, kjer je leta 2003 diplomirala na Geodetskem oddelku. Istega leta se je vpisala na Podiplomski študij geodezije in februarja 2009 magistrirala z nalogo Uporaba lidarskih podatkov za klasifikacijo pokrovnosti. Zaposlena je na Mestni občini Maribor kot strokovni sodelavec v Službi za Geografsko informacijski sistem in obdelavo podatkov.